Coordenadas: 57°06′04″N 14°53′53″L﻿ / ﻿57.10111, -14.89806

**Småland** ou **Smolandia** é unha provincia histórica ou comarca (*landskap*) do sueste de Suecia. Limita ao norte coa provincia de Östergötland, ao sur coas de Skåne e Blekinge, ao oeste con Halland e Västergötland, e ao leste con Öland (coa cal está conectada por unha ponte) e co mar Báltico.

É coñecida por ser a provincia onde naceu Linneo, Astrid Lindgren e onde se creou IKEA, que naceu como un pequeno almacén.

Nome
----

O nome (1240 *Smalandiis*) refírese aos países pequenos. O nome usábase como unha designación colectiva para os moitos pequenas países que había entre Götaland e Dinamarca. O termo usouse na Idade Media como un nome alternativo para o Tiohärads lagsaga e posteriormente para outro *lagsaga* (distrito xudicial ou lexislativo) establecido en 1559, o lagsaga de Småland, que incluía a área da actual Småland que non pertencía ao Tiohärads lagsaga. Na década de 1560 redactouse o escudo de armas da provincia de Småland.

En 1634-1639 e 1679-1680 usouse o nome no condado de Småland, onde en 1634-1639 só se refería á área dos actuais condados de Jönköping e Kronoberg, mentres que en 1679-1680 referíase a toda Småland. No ano 1687 estabilizáronse as fronteiras terrestres, estabilizándose tamén as de Småland que, agás nos casos anteriores, nunca chegou a ser unha unidade e termos administrativos, xudiciais, militares ou eclesiásticos.

Xeografía
---------

A súa superficie é de 29 330 km² e en decembro do ano 2021 tiña unha poboación de 779 980 habitantes.

Nas partes internas da provincia os seus solos son moi pouco fértiles por mor da morena pedregosa, e por iso os seus habitantes teñen que facer duros esforzos para cultivaren a terra.

Limitaba coas antigas provincias de Blekinge, Escania, Halland, Vestrogotia, Ostrogotia e co mar Báltico.

Na actualidade o seu territorio está repartido entre os condados de Jönköping, Kalmar e Kronoberg.

### Principais cidades

* Jönköping
* Växjö
* Kalmar
* Västervik
* Värnamo
* Oskarshamn

Historia
--------

Mapa de Småland na Era Viquinga.
Existen vestixios de poboamento da rexión desde o ano 6000 a.C.

Na época dos viquingos e no comezo da Idade Media, a futura provincia histórica da Småland estaba constituída por unhas 10 "pequenas terras" autónomas (*små land*), unha especie de pequenas provincias históricas antigas (*folkland*), localizadas nesta área situada entre os territorios dos Gautas e os territorios de Dinamarca.

Obxecto de numerosas disputas militares entre gotas e daneses, e máis tarde entre suecos e daneses, Småland acabou por ser formalmente identificada como parte de Suecia contra o século XI, tal como se menciona nun primeiro tratado asinado polo rei sueco Emundo, o Vello e polo rei de Dinamarca.

No século XVI foi asolada a causa dunha rebelión campesiña contra o rei Gustavo Vasa –a *Dackefejden*– con caracteres dunha auténtica guerra civil.

No século XIX a pobreza da rexión levou á emigración de 200.000 persoas para os Estados Unidos.

Galería de imaxes
-----------------

* Escudo.Escudo.
* BandeiraBandeira
* Unha casa típica de Småland.Unha casa típica de Småland.
* O castelo de KalmarO castelo de Kalmar
* Ruínas do castelo de Kronoberg.Ruínas do castelo de Kronoberg.
* Nos bosques de Småland hai alces.Nos bosques de Småland hai alces.

Notas
-----

1. ↑  *Svenskt ortnamnslexikon : utarbetat inom Språk- och folkminnesinstitutet och Institutionen för nordiska språk vid Uppsala universitet*. Uppsala: Språk- och folkminnesinstitutet. 2003. ISBN 978-91-7229-020-4. OCLC 56599861.
2. ↑  Lars-Olof Larsson, Land och län under kristendomens millennium. Ingår i: Landen kring sjöarna, red. Lennart Johansson, Kronobergsboken 1999-2000. Växjö 1999. p. 66-67.
3. ↑  "Folkmängd i landskapen den 31 december 2021". *Statistiska Centralbyrån* (en sueco). Consultado o 2023-01-07.
4. ↑  Wahlberg, Mats (2003). *Svenskt ortnamnslexikon (*Dicionario dos nomes das localidades suecas*) Småland*. *Uppsala: Språk- och folkminnesinstitutet e Institutionen för nordiska språk vid Uppsala universitet* (en sueco). p. 294. ISBN 91-7229-020-X.
5. ↑  Britt-Marie Hammarskiöld; et al. "Småland". *Nationalencyklopedin (*Enciclopedia Nacional Sueca*)* (en sueco). Consultado o 3 de novembro de 2018.
6. 1 2  Örjan Martinsson. "Småland". *Tacitus.nu* (en sueco). Consultado o 3 de novembro de 2018.
7. ↑  Klas-Göran Selinge. "Småland - Förhistoria". *Nationalencyklopedin (*Enciclopedia Nacional Sueca*)* (en sueco). Consultado o 3 de novembro de 2018.
8. ↑  Lars-Olof Larsson. "Småland - Historia". *Nationalencyklopedin (*Enciclopedia Nacional Sueca*)* (en sueco). Consultado o 3 de novembro de 2018.
9. ↑  Bo Beckman. "Smålands historia". *Sjöhester* (en sueco). Consultado o 3 de novembro de 2018.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Småland*** |

|  |  |
| --- | --- |
| Control de autoridades | 
* Wd: Q199957
* WorldCat
* VIAF: 240378981
* EBID: ID
* GeoNames: 6692538
* GND: 4118697-7
* TGN: 7009857

 |